सचिन को भारत रत्न मिलना ही चाहिए : एमसीए  
मुंबई क्रिकेट संघ ने कहा है कि उसने एक प्रस्ताव पारित करके मांग की है कि देश का सर्वोच्च नागरिक सम्मान भारत रत्न तेंदुलकर को मिलना चाहिए।
मुंबई क्रिकेट संघ (एमसीए) ने कहा है कि उसने एक प्रस्ताव पारित करके मांग की है कि देश का सर्वोच्च नागरिक सम्मान भारत रत्न सचिन तेंदुलकर को मिलना चाहिए। एमसीए के उपाध्यक्ष रत्नाकर शेट्टी के कहा, हमारी प्रबंध समिति में एक प्रस्ताव पारित किया गया है, जिसमें सचिन तेंदुलकर को भारत रत्न दिए जाने की मांग का समर्थन किया गया है। एमसीए महाराष्ट्र सरकार को इस बारे में पत्र लिख रही है और इस मामले को केंद्र सरकार तक पहुंचाने का अनुरोध किया गया है।